RESOLUCIÓN do 20 de decembro de 2010 pola que se adxudican as axudas da Orde do 1 de outubro de 2010 (Diario Oficial de Galicia número 195, do 8 de outubro) pola que se convocan as axudas correspondentes ás prórrogas que se inician no ano 2010 dos programas Isidro Parga Pondal (adxudicacións dos anos 2006 e 2007), María Barbeito e Isabel Barreto (adxudicacións do ano 2008), ao abeiro das diversas accións formativas do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia (2006-2010) para o ano 2010.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 27/12/2010

A orde da Consellería de Economía e Industria do 1 de outubro de 2010 (DOG nº 195, do 8 de outubro), aproba as bases e convoca, nos seus anexos I, II, III e IV, as axudas correspondentes ás prórrogas que se inician no ano 2010 dos programas Isidro Parga Pondal, adxudicacións dos anos 2006 e 2007, María Barbeito e Isabel Barreto, adxudicacións do ano 2008, ao abeiro das diversas accións formativas do Programa de recursos humanos, no marco do Plan Galego de Investigación, Desenvolvemento e Innovación Tecnolóxica de Galicia (2006-2010) para o ano 2010.
No artigo 2º do anexo I da mencionada orde de convocatoria determinábanse os requisitos que deberían cumprir os solicitantes da 2ª prórroga das axudas concedidas para a contratación de doutores do Programa Isidro Parga Pondal, adxudicación do ano 2006.
No artigo 2º do anexo II da mencionada orde de convocatoria determinábanse os requisitos que deberían cumprir os solicitantes da prórroga das axudas concedidas para a contratación de doutores do Programa Isidro Parga Pondal, adxudicación do ano 2007.
No artigo 2º do anexo III da mencionada orde de convocatoria determinábanse os requisitos que deberían cumprir os solicitantes da prórroga das axudas a contratos predoutorais de formación de doutores do Programa María Barbeito, adxudicación do ano 2008.
No artigo 2º do anexo IV da mencionada orde de convocatoria determinábanse os requisitos que deberían cumprir os solicitantes da prórroga das axudas concedidas para a incorporación de tecnólogos e axentes de innovación e xestión de proxectos de I+D+i do Programa Isabel Barreto, adxudicación do ano 2008.
A comisión de selección establecida no artigo 9º das bases xerais da dita Orde do 1 de outubro de 2010, na súa reunión do día 14 de decembro de 2010, tendo en conta os créditos dispoñibles, acorda:
1. Propoñer a concesión dunha segunda prórroga dun ano de duración das axudas correspondentes ao Programa Isidro Parga Pondal-2006 (anexo I da orde de convocatoria), adxudicadas pola Resolución do 16 de decembro de 2008 (DOG do 24 de decembro) aos 51 solicitantes que se relacionan no anexo I desta resolución.
2. Propoñer a concesión dunha prórroga de dous anos de duración das axudas correspondentes ao Programa Isidro Parga Pondal-2007 (anexo II da orde de convocatoria), adxudicadas pola Resolución do 27 de decembro de 2007 (DOG do 8 de xaneiro de 2008) aos 37 solicitantes que se relacionan no anexo II desta resolución.
3. Propoñer a concesión dunha prórroga de seis meses de duración das axudas correspondentes ao Programa María Barbeito-2008 (anexo III da orde de convocatoria), adxudicadas por Resolución do 16 de decembro de 2008 (DOG do 26 de decembro) aos 71 solicitantes que se relacionan no anexo III desta resolución.
4. Propoñer a concesión dunha prórroga de dous anos de duración das axudas correspondentes ao Programa Isabel Barreto-2008 (anexo IV da orde de convocatoria) adxudicadas por Resolución do 16 de decembro de 2008 (DOG do 26 de decembro) aos 46 solicitantes que se relacionan no anexo IV desta resolución.
Na súa virtude, e atendendo á proposta da comisión de selección establecida no artigo 9º da Orde do 1 de outubro de 2010 (DOG nº 195, do 8 de outubro), esta consellería
RESOLVE:
Primeiro.-Concederlles as axudas correspondentes ás entidades que contraten aos 51 candidatos seleccionados do Programa Isidro Parga Pondal-2006, que se relacionan no anexo I desta resolución.
Segundo.-Tal e como se establece no artigo 3º.5. do anexo I da Orde do 1 de outubro de 2010 (DOG nº 195, do 8 de outubro), a duración dos correspondentes contratos será dun máximo dun ano de duración, a partir do 29 de decembro de 2010.
Terceiro.-As 51 axudas concedidas financiaranse con cargo ás aplicacións orzamentarias dos orzamentos xerais da Comunidade Autónoma de Galicia para os anos, 2010 e 2011 que a seguir se indican, e de acordo coa seguinte distribución, considerando como data de inicio dos contratos o 29 de decembro de 2010:
Ver referencia pdf "24700D005P016.PDF"
Cuarto.-Concederlles as axudas correspondentes ás entidades que contraten os 37 candidatos seleccionados do Programa Isidro Parga Pondal-2007, que se relacionan no anexo II desta resolución.
Quinto.-Tal e como se establece no artigo 3º.5 do anexo II da Orde do 1 de outubro de 2010 (DOG nº 195, do 8 de outubro), a duración dos correspondentes contratos será dun máximo de dous anos de duración, a partir do 28 de decembro de 2010.
Sexto.-As axudas correspondentes aos 37 contratos financiaranse con cargo ás aplicacións dos orzamentos xerais da Comunidade Autónoma de Galicia para os anos 2010, 2011 e 2012, que a seguir se indican, e de acordo coa seguinte distribución, considerando como data de inicio dos contratos o 28 de decembro de 2010:
Ver referencia pdf "24700D005P016.PDF"
Sétimo.-Concederlles as axudas correspondentes ás entidades que contraten aos 71 candidatos seleccionados do Programa María Barbeito-2008, que se relacionan no anexo III desta resolución.
Oitavo.-Tal e como se establece no artigo 3º.1. do anexo III da Orde do 1 de outubro de 2010 (DOG nº 195, do 8 de outubro), a duración dos correspondentes contratos será dun máximo de seis meses de duración, a partir do 30 de decembro de 2010.
Noveno.-As axudas correspondentes aos 71 contratos, financiaranse con cargo ás aplicacións dos orzamentos xerais da Comunidade Autónoma de Galicia para os anos 2010, e 2011, que a seguir se indican, e de acordo coa seguinte distribución, considerando como data de inicio dos contratos o 30 de decembro de 2010:
Ver referencia pdf "24700D005P016.PDF"
Décimo.-Concederlles as axudas correspondentes ás entidades que contraten os 56 tecnólogos acreditados do Programa Isabel Barreto-2008, cuxas prazas se relacionan no anexo IV desta resolución.
Décimo primeiro.-Tal e como se establece no artigo 3º do anexo IV da Orde do 1 de outubro de 2010 (DOG nº 195, do 8 de outubro), a duración dos correspondentes contratos será dun máximo de dous anos, a partir do 29 de decembro de 2010.
Décimo segundo.-As axudas correspondentes aos 56 contratos financiaranse con cargo ás aplicacións dos orzamentos xerais da Comunidade Autónoma de Galicia para os anos 2010, 2011 e 2012 que a seguir se indican, e de acordo coa seguinte distribución, considerando como data de inicio dos contratos o 29 de decembro de 2010:
Ver referencia pdf "24700D005P016.PDF"
Décimo terceiro.-Formalización das correspondentes prórrogas.
1. Publicada a resolución no DOG, as institucións e entidades beneficiarias procederán á contratación dos investigadores seleccionados para os seus organismos e aos tecnólogos acreditados mediante a formalización da prórroga dos correspondentes contratos laborais de acordo co que establece o texto refundido do Estatuto dos traballadores, aprobado polo Real decreto lexislativo 1/1995, do 24 de marzo. Na prórroga dos contratos deberá facerse referencia expresa a:
a) O seu financiamento con cargo aos programas: segunda prórroga do Programa Isidro Parga Pondal, nova adxudicación 2006; prórroga do Programa Isidro Parga Pondal, nova adxudicación 2007; prórroga do Programa María Barbeiro, adxudicación do ano 2008 ou prórroga do Programa Isabel Barreto, adxudicación do ano 2008 -segundo corresponda- da Consellería de Economía e Industria da Xunta de Galicia.
b) Data de inicio e duración da correspondente prórroga, así como a retribución bruta anual.
Décimo cuarto.-O pagamento das axudas pola Consellería de Economía e Industria ás institucións ou entidades beneficiarias realizarase do xeito indicado no anexo correspondente a cada programa de axudas (anexo I, II, III e IV da orde de convocatoria).
Décimo quinto.-Todas as solicitudes para as que se propón o seu financiamento cumpren os requisitos establecidos nas correspondentes bases da convocatoria.
Décimo sexto.-A inobservancia por parte dos beneficiarios de calquera das bases establecidas na orde de convocatoria do 1 de outubro de 2010 (DOG nº 195, do 8 de outubro) suporá a perda do dereito a percibir a axuda correspondente.
Décimo sétimo.-Contra esta resolución, que esgota a vía administrativa, os interesados poderán interpoñer recurso potestativo de reposición perante o conselleiro de Economía e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 20 de decembro de 2010.
P.D. (Orde 30-4-2009; DOG nº 87, do 6 de maio)
José Riesgo Boluda
Secretario xeral da Consellería de Economía
e Industria
Ver referencia pdf "24700D005P016.PDF"